[{"text_idx": "#000001", "text": "Malgrau\u0306 la pli bona reputacio de la sportbalailoj de la tipo NIMBUSO, la malpli multekostaj KOMETO kaj PURVIS\u0302O estas pli disvastigitaj, kvankam la PURVIS\u0302O estas rigardata kiel iom primitiva. La iam tre s\u0302atitan FALSTELON oni intertempe rigardas malmoderna. C\u0302efe pro g\u0302ia malrapideco g\u0302i estas nuntempe sens\u0302anca en sportaj konkursoj kaj tial apenau\u0306 indas entute nomi g\u0302in kurbalailo."}, {"text_idx": "#000002", "text": "La FAJROFULMO estas la plej progresita, profesinivela fluganta balailo. Teknike kaj magie plej evoluigita, g\u0302i estas la plej rapida, sed pro tio ankau\u0306 la plej multekosta kurbalailo, kiu iam ekzistis. Tamen tre konvinkas g\u0302ia kapablo flugi ec\u0302 ekster la atmosfero (se la vetero bonas)."}]